Louis Pettersen

Louis Pettersen (født 19. juli 1919 i Bergen, død 19. juli 1995) var en norsk sivilingeniør og offiser. Han er kjent for sin innsats under andre verdenskrig. Etter krigen ble han dekorert med Krigskorset med sverd, Norges høyeste utmerkelse.

Liv og virke
 Bakgrunn
Pettersen tok skipsteknisk utdannelse og arbeidet ved Bergen Mekaniske Verksted.Nekrolog i Bergens Tidende, 16. september 1995, s. 47.
 Andre verdenskrig 
Under den tyske invasjonen deltok Pettersen i kampene mot de tyske styrkene i Hallingdal.«Mann for uriaspost», Aftenposten, 19. juli 1989, s. 14. Pettersen forlot Norge om bord på MK «Soløy» 2. august 1941 og ankom 4. august Baltasund på Shetland.

I Storbritannia gikk gikk han inn i de norske styrkene. Pettersen ble rekruttert til Kompani Linge og til den britiske tjenesten Special Operations Executive, som drev med sabotasjeaksjoner mot tyskerne i okkuperte land. Pettersen gjennomførte en rekke oppdrag i det okkuperte Norge, først og fremst på Vestlandet.«"Skyggen" fra krigen», Bergens Tidende, 1. oktober 2009, del 2, s. 32. Han samarbeidet også med sitt søskenbarn løytnant John M. Turner i Secret Intelligence Service. Han hadde kontakt med radiogruppen Redwing, der Gunnar Wiig-Andersen var telegrafist. 

Pettersen fungerte også som mellommann mellom Saborg i Bergen og norske myndigheter i Storbritannia. Pettersen hadde grad som fenrik.

 Etter krigen 
I statsråd 7. mars 1947 ble folk fra Kompani Linge hedret for sin krigsinnsats, blant dem Louis Pettersen.

Etter krigen arbeidet Pettersen noen år ved Bergen Mekaniske Verksted. I 1953 begynte han i Det Norske Veritas, der han ble resten av sin yrkesaktive karriere.Nekrolog i Aftenposten, 4. oktober 1995, s. 11. Han etablerte selskapets kontor i Finland og var fra 1957 til 1967 leder for dette. Senere bygget han opp virksomheten til Det Norske Veritas i India. Fra 1977 og til han gikk av med pensjon var Pettersen regionalsjef for Sørvest-Norge.thumb|Pettersen mottok Krigskorset med sverd, Norges høyeste utmerkelse |179x179px

 Utmerkelser 
I statsråd 7. mars 1947 ble folk fra Kompani Linge hedret for sin krigsinnsats, blant dem Louis Pettersen. Han ble tildelt Krigskorset med sverd på grunn av sju operasjoner i bergensområdet, som innebar leveranser av utstyr, oppbygning av etterretningsorganisasjon og organisering av flyktningtjeneste, samt for å ha fungert som hovedkontakt for sabotasjegruppen i Bergen.  Pettersen også tildelt St. Olavsmedaljen med ekegren.«Louis Pettersen», Aftenposten, morgenutgaven 4. oktober 1995, s. 11. Han ble av britene utnevnt til medlem av Order of the British Empire.

 Biografi 
 Arnfinn Haga: Skyggen. SOE-agenten Louis Pettersen, Oslo: Cappelen Damm, 2009

 Referanser 

Kategori:Medlemmer av Kompani Linge
Kategori:Personer tilknyttet Special Operations Executive
Kategori:Personer fra englandsfarten 1940–1945
Kategori:Krigskorset
Kategori:St. Olavsmedaljen med ekegren
Kategori:Krigsmedaljen
Kategori:Norske sivilingeniører
Kategori:Personer fra Bergen kommune
Kategori:Nordmenn fra andre verdenskrig